Evid. broj: 01-35/2019/01-17

Knin, 17. siječnja 2019. godine

***Na temelju Odluke Skupštine Upravitelja-Knin d.o.o. za upravljanje zgradama i tržnicama na malo Knin o raspisivanju natječaja za imenovanje direktora Upravitelja-Knin d.o.o. za upravljanje zgradama i tržnicama na malo Knin, broj: 01-34/2019/01-17 od dana 17. siječnja 2019. godine, Upravitelj-Knin d.o.o. za upravljanje zgradama i tržnicama na malo Knin objavljuje***

**NATJEČAJ**

**za imenovanje direktora Upravitelja-Knin d.o.o.**

**za upravljanje zgradama i tržnicama na malo Knin**

**Uvjeti:**

Pored općih uvjeta propisanih Zakonom o trgovačkim društvima („Narodne novine“ broj 111/93., 34/99., 121/99., 52/00., 118/03., 107/07., 146/08., 137/09., 125/11., 152/11., 111/12., 68/13. i 110/15.) kandidati moraju ispunjavati slijedeće potrebne uvjete:

* magistar struke ili stručni specijalist/sveučilišni prvostupnik ili stručni prvostupnik
* najmanje 1 godina radnog iskustva u struci i/ili na rukovodećim poslovima

**Uz prijavu treba priložiti:**

* životopis
* dokaz o hrvatskom državljanstvu (domovnica)
* dokaz o stručnoj spremi (diploma)
* dokaz o radnom iskustvu u struci i/ili na rukovodećim poslovima (npr. ugovor o radu, potvrda poslodavca, rješenje o rasporedu na radno mjesto…)
* dokaz o ukupnom radnom stažu (elektronički zapis o podacima evidentiranim u bazi Hrvatskog zavoda za mirovinsko osiguranje) ne stariji od 30 dana od dana objave natječaja
* izjavu kandidata ovjerenu od javnog bilježnika da ne postoje zapreke za imenovanje iz članka 239. stavka 2. točke 1. i 2. Zakona o trgovačkim društvima
* uvjerenje nadležnog suda da se protiv kandidata ne vodi kazneni postupak, ne starije od 3 mjeseca od dana objave natječaja
* plan rada Društva za naredno četverogodišnje razdoblje

Prilikom prijave na natječaj svi dokumenti mogu se priložiti u neovjerenoj preslici, a na zahtjev je kandidat dužan dostaviti izvornike ili ovjerene preslike istih.

Natjecati se mogu osobe oba spola sukladno članku 13. Zakona o ravnopravnosti spolova (Narodne novine broj 82/08. i 69/17.).

Direktor se bira na mandat od četiri godine, s mogućnosti ponovnog izbora.

Prijave s potpunom dokumentacijom podnose se u roku od 8 dana od dana objave natječaja u javnom glasilu.

Prijave slati na adresu: **UPRAVITELJ-KNIN d.o.o. za upravljanje zgradama**

 **i tržnicama na malo Knin (za Skupštinu)**

 **Vukovarska 2, 22300 Knin**

 **S naznakom « za natječaj za direktora-ne otvarati»**

Nepotpune i nepravodobne prijave neće se razmatrati.

Kandidati natječaja biti će pismeno obaviješteni o rezultatu izbora u roku 15 dana od dana proteka roka za podnošenje prijava.

 za Upravitelj-Knin d.o.o.

 Ante Čajić, direktor